CELEX: 22017D1829
Language: hu
Date: 2015-12-11 00:00:00
Title: Az EGT Vegyes Bizottság 318/2015 határozata (2015. december 11.) az Európai Gazdasági Térségről szóló megállapodás XIII. mellékletének (Közlekedés) módosításáról [2017/1829]

12.10.2017   
               
               
                  HU
               
               
                  Az Európai Unió Hivatalos Lapja
               
               
                  L 263/37
               
            AZ EGT VEGYES BIZOTTSÁG 318/2015 HATÁROZATA
      (2015. december 11.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2017/1829]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A számítógépes helyfoglalási rendszerek ügyviteli szabályzatáról és a 2299/89/EGK tanácsi rendelet hatályon kívül helyezéséről szóló, 2009. január 14-i 80/2009/EK európai parlamenti és tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  A 80/2009/EK rendelet hatályon kívül helyezi az EGT-megállapodásba foglalt 2299/89/EGK tanácsi rendeletet (2), amelyet következésképpen el kell hagyni az EGT-megállapodásból.
               
            
                  (3)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete 63. pontja (2299/89/EGK tanácsi rendelet) szövegének helyébe a következő lép:
      „32009 R 0080: az Európai Parlament és a Tanács 2009. január 14-i 80/2009/EK rendelete a számítógépes helyfoglalási rendszerek ügyviteli szabályzatáról és a 2299/89/EGK tanácsi rendelet hatályon kívül helyezéséről (HL L 35., 2009.2.4., 47. o.).
      A rendelet rendelkezései e megállapodás alkalmazásában a következő kiigazításokkal értendők:
      
                  a)
               
               
                  A 8. cikk (1) bekezdésében az EFTA-államok vonatkozásában a »Közösség« és »Bizottság« szavak alatt az »EFTA-államok« értendő.
               
            
                  b)
               
               
                  A 8. cikk (2) bekezdése nem alkalmazandó az EFTA-államok tekintetében. Az EFTA-államok nyomon követik az EFTA-államok légi fuvarozóival szemben rendszerszolgáltatók által harmadik országokban alkalmazott megkülönböztető vagy nem egyenlő elbánás alkalmazását.
               
            
                  c)
               
               
                  A 11. cikk (8) bekezdésében az EFTA-államok vonatkozásában az »a 95/46/EK irányelvben, az annak végrehajtása céljából elfogadott nemzeti rendelkezésekben, és az olyan nemzetközi megállapodások rendelkezéseiben, amelyeknek a Közösség részese« szövegrész alatt az »a 95/46/EK irányelvben, valamint az annak végrehajtása céljából elfogadott nemzeti rendelkezésekben« értendő. A 11. cikk (9) bekezdésében az EFTA-államok vonatkozásában az »az említett irányelvben és az annak végrehajtása céljából elfogadott nemzeti rendelkezésekben foglaltakat, valamint az olyan nemzetközi megállapodások rendelkezéseit, amelyeknek a Közösség részese« szövegrész alatt az »az említett irányelvben és az annak végrehajtása céljából elfogadott nemzeti rendelkezésekben foglaltakat« értendő.
               
            
                  d)
               
               
                  A 13., 14., 15. és 16. cikkben az EFTA-államok vonatkozásában a »Bizottság« szó alatt az »EFTA Felügyeleti Hatóság«, az »Európai Közösségek Bírósága« szövegrész alatt az »EFTA-Bíróság«, »a Szerződés 81. és 82. cikke« szövegrész alatt pedig »az EGT-megállapodás 53. és 54. cikke« értendő.”
               
            2. cikk
      A 80/2009/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. december 12-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. december 11-én.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 35., 2009.2.4., 47. o.
      
         (2)  HL L 220., 1989.7.29., 1. o.
      
         (*1)  Alkotmányos követelmények fennállását jelezték.
      
         Az EFTA-államok nyilatkozata
         a számítógépes helyfoglalási rendszerek ügyviteli szabályzatáról és a 2299/89/EGK tanácsi rendelet hatályon kívül helyezéséről szóló, 2009. január 14-i 80/2009/EK európai parlamenti és tanácsi rendeletet az EGT-megállapodásba foglaló, 2015. december 11-i 318/2015 EGT vegyes bizottsági határozathoz
         
            „A hatályon kívül helyezett 2299/89/EGK tanácsi rendelet és a 80/2009/EK európai parlamenti és tanácsi rendelet többek közt bírság kivetésének hatáskörét tárgyalja a versenyjog egy meghatározott területén. Az utóbbi rendelet EGT-megállapodásba foglalása nem sérti az intézményi megoldásokat olyan jövőbeli jogi aktusok tekintetében, amelyek bírság kivetésének hatáskörét ruházzák át a versenyjog területén kívül.”